## Odluka o davanju suglasnosti za zaduženje u inozemstvu Transeuropske autoceste d.o.o. Zagreb

### NN 104/1998 (31.7.1998.), Odluka o davanju suglasnosti za zaduženje u inozemstvu Transeuropske autoceste d.o.o. Zagreb

# **MINISTARSTVO FINANCIJA**

Na temelju Odluke Vlade Republike Hrvatske o davanju državnog jamstva
klasa: 441-03/98-01/09; urbroj: 5030115-98-2 od 30. travnja 1998. godine
i Odluke o davanju suglasnosti za sklapanje ugovora o kreditu klasa: 340-01/98-01/03;
urbroj: 513-14/98-11 od 30. srpnja 1998. godine, Ministarstvo financija
postupajući sukladno ovlaštenju iz odredbe čl. 7. st. 2. i čl. 10. st.
5. Zakona o kreditnim poslovima s inozemstvom i u svezi s odredbom iz čl.
43. st. 1. i čl. 44. Zakona o izvršavanju državnog proračuna Republike
Hrvatske za 1998. godinu ("Narodne novine", br. 141 od 30. prosinca 1997.
i br. 90 od 1. srpnja 1998.), donijelo je 30. srpnja 1998. godine slijedeću

## **ODLUKU**

### **O DAVANJU SUGLASNOSTI ZA ZADUŠENJE U INOZEMSTVU TRANSEUROPSKE AUTOCESTE D.O.O. ZAGREB**

I.

Daje se suglasnost Transeuropskoj autocesti d.o.o. Zagreb za zaduženje
po kreditu od Mediocredito Centrale S.p.A. iz Rima kao kreditorom i zastupnikom
drugih sudjelujućih banaka za privremeno financiranje projekta autoceste
Zagreb-Goričan uz sljedeće ugovorene uvjete kredita:

iznos: do 225.000.000,00 DEM

korištenje: jednokratno ili u obrocima od najmanje 30.000.000,00 DEM
s time da prvo povlačenje bude u razdoblju od najviše šest mjeseci od potpisivanja
ugovora o kreditu

otplata: u punom iznosu glavnice i kamata na dan okončanja operativnosti
kredita

datum okončanja operativnosti kredita: radnje od datuma koji pada 364
dana nakon potpisivanja ugovora o kreditu ili kada se zatvori financiranje
projekta autoceste Zagreb-Goričan

mogućnost ranije otplate kredita: ranija otplata moguća je bez plaćanja
premije ili zateznih kamata na kraju bilo kojeg kamatnog razdoblja u najmanjem
iznosu od 30.000.000,00 DEM

kamatna razdoblja: jedan, tri ili šest mjeseci po odabiru zajmoprimca

kamata: LIBOR (DEM) u odabranom kamatnom razdoblju plus 0,30% godišnje,
plativo zadnjeg dana kamatnog razdoblja

naknade:

1. commitment fee: 0,125% na nepovučeni iznos kredita, računajući od
datuma potpisivanja ugovora o kreditu, unaprijed tromjesečno

2. front and fee: 0,30% na iznos kredita, a plaća se na raniji od sljedeća
dva datuma: 10-oga dana od dana potpisivanja ugovora o kreditu ili na dan
povlačenja prvog obroka kredita.

II.

Sukladno Odluci Vlade Republike Hrvatske o davanju suglasnosti društvu
Transeuropska autocesta d.o.o. Zagreb na sklapanje ugovora o kreditu zadužuje
se i ovlašćuje Društvo da poduzme sve radnje koje su potrebne da bi se
ispunili uvjeti ove odluke i sukladno provele Odluke Vlade Republike Hrvatske
o davanju državnog jamstva po ugovoru o kreditu te Odluke Vlade Republike
Hrvatske o dodjeli koncesije za gospodarenje autocestom Zagreb-Goričan.
Ministar pomorstva, prometa i veza u ime Republike Hrvatske vrši nadzor
nad provedbom ovih odluka Vlade Republike Hrvatske.

III.

Ova odluka stupa na snagu danom donošenja.

IV.

Odluka će se objaviti u "Narodnim novinama".

Klasa: 340-01/98-01/03
Urbroj: 513-14/98-11
Zagreb, 30. srpnja 1998.

Ministar financija
**mr. Borislav Škegro**, v. r.

Odluka, NN 104/1998-1444